ไทยเครดิตฉีกแนวให้กู้ซื้อ-ทองคำรักษาตัว
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — บิ๊กไทยเครดิต เชื่อคนไทยยังนิยมลงทุนซื้อทองคำ เปิดให้ผ่อนยาว 10 เดือน
นายมงคล ลีลาธรรม ประธานเจ้าหน้าที่บริหารและกรรมการผู้จัดการใหญ่ ธนาคารไทยเครดิตเพื่อรายย่อย เปิดเผยว่า ธนาคารได้ออกผลิตภัณฑ์ออมเป็นทอง คิดดอกเบี้ยเดือนละ 0.99% ผ่อนบาทละ 1,599 ต่อเดือน เป็นเวลา 10 เดือน เท่ากับ 15,990 บาท ขณะที่ส่วนต่างกับราคาจริง ลูกค้าต้องจ่ายก่อนตั้งแต่วันแรกที่กู้เงิน 
ทั้งนี้ เงินกู้ดังกล่าวสำหรับลูกค้าที่ซื้อทองคำแท่งกับบริษัท ออสสิริส และทองคำรูปพรรณกับบริษัท ทองวัชรินทร์ เท่านั้น เพราะช่วยให้ตรวจสอบประวัติลูกค้าได้ง่าย 
“ราคาทองคำจะเพิ่มสูงขึ้นต่อเนื่อง โดยรูปแบบนี้ได้ดอกเบี้ยต่ำกว่าผ่อนจากบัตรเครดิต ซึ่งร้านทองทั่วไปรับผ่อนอยู่” นายมงคล กล่าว
ปัจจุบันธนาคารมีทองคำคงค้างเกือบ 1,000 ล้านบาท โดยตั้งแต่ต้นปีสินเชื่อทองแลกเงินมีอัตราการเติบโต 120% ขณะที่ปีก่อนทั้งปีสินเชื่อทองแลกเงินมีอัตราการเติบโต 150% เนื่องจากร้านทอง และนักลงทุนรายย่อย ได้นำทองมาขอสินเชื่อเพื่อใช้หมุนเวียนในช่วง 2 เดือนที่ผ่านมา จากปัญหาเศรษฐกิจช่วงที่เกิดปัญหาในประเทศ 
นายมงคล กล่าวว่า ธนาคารยังได้ออกสินเชื่อเพื่อการรักษาพยาบาลสำหรับผู้ป่วยในและผู้ป่วยนอกที่รับบริการสุขภาพกับโรงพยาบาลกรุง เทพ ซอยศูนย์วิจัย กลุ่มโรงพยาบาลสมิติเวช และกลุ่มโรงพยาบาลกรุงเทพภาคตะวันออก โดยให้สินเชื่อสูงสุด 5 แสนบาทต่อผู้กู้ 1 ราย เป็นสินเชื่อไม่มีหลักทรัพย์ค้ำประกัน สามารถกู้ร่วมกันได้มากกว่า 1 ราย อัตราดอกเบี้ยลดต้นลดดอก 11% ต่อปี หรือเดือนละ 0.92% ผ่อนชำระนานสูงสุด 36 เดือน ผู้กู้ต้องมีรายได้ขั้นต่ำ 1.5 หมื่นบาท 
นายจิตติ ตั้งสิทธิ์ภักดี นายกสมาคมค้าทองคำ กล่าวว่า เป็นไปได้ยากที่ราคาทองคำในประเทศจะแตะบาทละ 2 หมื่นบาท เนื่องจากปัญหาหนี้ในยุโรปและเศรษฐกิจสหรัฐไม่ดีทำให้เงินเหรียญสหรัฐอ่อนค่า เงินบาทแข็ง ทองคำในประเทศถูกลง 
ขณะเดียวกันยังไม่เห็นสัญญาณที่ลูกค้าจะเริ่มกลับเข้าซื้อทองคำ เนื่องจากราคายังอยู่ในระดับสูง ส่วนใหญ่รอให้ราคาต่ำกว่าระดับบาทละ 1.9 หมื่นบาท จึงเข้าซื้อ และเชื่อว่ารอบนี้ลูกค้าจะซื้อทองคำเพิ่มขึ้น เนื่องจากอัตราดอกเบี้ยเงินฝากยังต่ำ
ทั้งนี้ตั้งแต่ปี 25512553 ราคาทองคำแกว่งตัวผันผวนมาก โดยต้นปี 2553 ราคาทองคำในประเทศอยู่ที่บาทละ 16,800 บาท และช่วง 4 เดือนแรกอยู่ที่บาทละ 16,00017,000 บาท ซึ่งปรับขึ้นและลงประมาณ 600700 บาท และขยับตัวขึ้นมากตั้งแต่ปลายเดือนเม.ย.ที่ผ่านมา ส่วนต้นปี 2552 ราคาทองคำอยู่ที่บาทละ 14,000 บาท และขยับขึ้นทำลายสถิติใหม่ช่วงปลายปีที่บาทละ 19,200 บาท ขณะที่ต้นปี 2551 ราคาอยู่ที่บาทละ 12,000 บาท และสิ้นปีอยู่ที่บาทละ 14,000 บาท